ΤΜΗΜΑ ΕΡΓΟΘΕΡΑΠΕΙΑΣ

Ο ρόλος του Εργοθεραπευτή στο Ε.Ε.Ε.Ε.Κ. Μυστρά είναι να:

* Προσδιορίζει τις ανάγκες των μαθητών και να καθορίζει τους στόχους αποκατάστασης αναπτύσσοντας δεξιότητες μέσα από επιλεγμένες/σκόπιμες δραστηριότητες αναγκαίες για τη βελτίωση των Δραστηριοτήτων Καθημερινής Ζωής των μαθητών/τριών.
* Στοχεύει στην ανάπτυξη και βελτίωση ικανοτήτων που είναι αναγκαίες για την προσαρμογή στο σχολικό πλαίσιο και την επιτυχή εκπαίδευση των μαθητών/τριών στο επαγγελματικό αντικείμενο, μέσω εξειδικευμένων προγραμμάτων και επιλεγμένων δραστηριοτήτων.
* Καλλιεργεί δεξιότητες απαραίτητες για την ανεξάρτητη, και κατά το δυνατόν, αυτόνομη διαβίωση αλλά και την κοινωνικοποίηση των μαθητών/τριών.
* Συμμετέχει στην ομάδα αξιολόγησης ώστε με ειδικές-πρακτικές δοκιμασίες και τεχνικές να αξιολογεί τις αναπτυξιακές, λειτουργικές και αισθητικοκινητικές δεξιότητες των νέων μαθητών/τριών με στόχο την ομαλή ένταξή τους στο κατάλληλο εργαστήριο και την εφαρμογή κατάλληλου εξατομικευμένου εργοθεραπευτικού προγράμματος.
* Δημιουργεί τις προϋποθέσεις για την ανάπτυξη ενδιαφερόντων και δημιουργικών ενασχολήσεων χρήσιμων στην οργάνωση και αξιοποίηση του ελεύθερου χρόνου τους.
* Εισηγείται στη διεύθυνση του σχολείου τις αναγκαίες εργονομικές διευθετήσεις και  τη χρήση απαραίτητων βοηθημάτων προσαρμογής ώστε να αξιοποιούνται στο μεγαλύτερο δυνατό βαθμό οι δυνατότητές των μαθητών/τριών.
* Ενημερώνει/συμβουλεύει σε θέματα αρμοδιότητάς του το προσωπικό του σχολείου και τους γονείς.

Τα προγράμματα εργοθεραπείας εκτελούνται με τη χρήση ανάλογου εκπαιδευτικού υλικού σε ατομική βάση ή σε μικροομάδες εφ’ όσον αυτό κριθεί απαραίτητο από τον εργοθεραπευτή είτε στους χώρους των εργαστηρίων είτε σε ξεχωριστό χώρο αναλόγως την περίσταση.